recursal/SuperWikiNEXT-32B huggingface dataset:
**לוי סטיבן ואט** (באנגלית: **Loy Stephen Vaught**; נולד ב-27 בפברואר 1967) הוא כדורסלן עבר אמריקאי, אשר שיחק בליגת ה-NBA בין השנים 1990–2001. ממוצעיו הכוללים לאורך הקריירה הם 10.1 נקודות ו-7.1 ריבאונדים למשחק.

קריירת מכללות
-------------

ואט נולד בעיר גרנד ראפידס אשר במישיגן, ובין השנים 1986–1990 למד באוניברסיטת מישיגן. בעונתו השלישית בקבוצת הכדורסל של האוניברסיטה, 1988/1989, זכה עמה בטורניר אליפות המכללות לראשונה בתולדות המועדון. באותה עונה שימש כשחקן חמישייה קבוע, לצד כוכב הקבוצה גלן רייס, ותרם 12.6 נקודות ו-8.0 ריבאונדים בממוצע למשחק. במשחק הגמר גברה מישיגן על אוניברסיטת סיטון הול, אותה הוביל הרכז האוסטרלי אנדרו גייז, בתוצאה 80–79. בעונתו האחרונה במישיגן רשם ואט ממוצעים של 15.5 נקודות ו-11.2 ריבאונדים למשחק, אך קבוצתו הודחה כבר בסיבוב השני של טורניר המכללות.

קריירה ב-NBA
------------

בדראפט ה-NBA‏ 1990 נבחר ואט על ידי לוס אנג'לס קליפרס, בבחירה ה-13. לאחר 3 עונות סולידיות כשחקן ספסל, בעונת 1993/1994 זכה למקום קבוע בחמישייה הפותחת וקלע 11.7 נקודות בממוצע למשחק. ב-3 העונות הבאות היה השחקן הבולט של הקבוצה, כאשר בכל אחת מהעונות הוביל את הקליפרס הן בנקודות והן בריבאונדים, עם ממוצעים של 16.2 נקודות ו-10.0 ריבאונדים למשחק לאורך התקופה. בנובמבר 1997 סבל ואט מפציעה קשה בגבו, אשר השביתה אותו ממשחק עד לפברואר 1999. ב-8 עונותיו עם הקליפרס רשמה הקבוצה מאזן כולל של 243 ניצחונות לעומת 413 הפסדים (37.0%), ובשלוש העונות בהן העפילה לשלב הפלייאוף הודחה כבר בסיבוב הראשון. בעת עזיבתו את הקבוצה בשנת 1998 היה ואט הריבאונדר המוביל בתולדות המועדון, עם 4,471 ריבאונדים, וכן ניצב במקום הרביעי ברשימת הקלעים המובילים של הקליפרס, עם 6,614 נקודות.

בעונות 1998/1999 עד 2000/2001 שיחק עבור דטרויט פיסטונס, דאלאס מאבריקס ו-וושינגטון ויזארדס, אך מיעט לשחק ונעדר ממשחקים רבים בשל פציעתו בגב. בנובמבר 2001 הודיע על פרישה ממשחק, בגיל 33.

קישורים חיצוניים
----------------

* פרופיל, באתר Basketball-Reference
* פרופיל, באתר Sports-Reference
* פרופיל, באתר eurobasket
* פרופיל, באתר ליגת ה-NBA

הערות שוליים
------------

1. ↑  סטטיסטיקות ה-NBA של ואט, באתר basketball-reference.com
2. ↑  סטטיסטיקות המכללות של ואט, באתר sports-reference.com
3. ↑  סטטיסטיקות המשחק בין מישיגן לסיטון הול, באתר sports-reference.com
4. ↑  רשימת הנבחרים בדראפט 1990, באתר basketball-reference.com
5. ↑  דטרויט מחתימה את ואט ולייטנר, באתר cbsnews.com,‏ 20 בינואר 1999
6. ↑  לוי ואט מודיע על פרישה ממשחק, באתר michigandaily.com,‏ 8 בנובמבר 2001
**רונלד "רון" הרפר** (באנגלית **Ronald "Ron" Harper**; (נולד ב-20 בינואר 1964) הוא כדורסלן עבר אמריקאי ששיחק בארבע קבוצות בליגת ה-NBA בין השנים 1986–2001, וזכה ב-5 אליפויות. ממוצעי הקריירה שלו הם 13.8 נקודות, 4.3 ריבאונדים ו-3.9 אסיסטים למשחק. בשנים 2005–2007 שימש במשך שתי עונות כעוזר מאמן בדטרויט פיסטונס.

מאז ילדותו סובל הרפר מגמגום.

קריירה מקצועית
--------------

### קליבלנד קאבלירס (1986–1989)

הרפר נבחר בבחירה השמינית של דראפט 1986, על ידי קליבלנד קאבלירס. בעונת הרוקי שלו הוביל את קלעי הקאבלירס עם ממוצע של 22.9 נקודות למשחק, ולאורך 3 עונותיו המלאות בקליבלנד רשם ממוצעים של 19.4 נקודות, 5.0 אסיסטים ו-4.6 ריבאונדים למשחק.

### לוס אנג'לס קליפרס (1989–1994)

במהלך עונת 1989/1990, עונתו הרביעית עם קליבלנד, הועבר יחד עם 3 בחירות דראפט עתידיות לוס אנג'לס קליפרס, בתמורה לדני פרי ורג'י ויליאמס. ב-4 וחצי עונותיו בקבוצה קלע 19.3 נקודות ומסר 4.8 אסיסטים בממוצע למשחק.

### שיקגו בולס (1994–1999)

לקראת עונת 1994/1995 חתם הרפר על חוזה בשיקגו בולס. הוא היה שותף לעונת השיא של הקבוצה אשר סיימה עם מאזן הניצחונות הטוב בתולדות הליגה עד אז; 72 ניצחונות ו-10 הפסדים בלבד (מאז נשבר השיא על ידי גולדן סטייט ווריורס). בעונתו השנייה עם שיקגו זכה עמה באליפות ה-NBA, לאחר ניצחון בסדרת הגמר מול סיאטל סופרסוניקס, ובשתי העונות הבאות גברה הקבוצה על יוטה ג'אז בדרך לשתי זכיות נוספות באליפות הליגה. ב-5 עונותיו עם הבולס שימש כרכז הפותח של הקבוצה, והעמיד ממוצעים של 7.9 נקודות ו-2.6 אסיסטים למשחק.

### לוס אנג'לס לייקרס (1999–2001)

את הקריירה שלו סיים הרפר בקבוצת לוס אנג'לס לייקרס, בה שיחק בשנים 1999–2001. בעונות 2000 ו-2001 זכה בשתי אליפויות NBA כשחקן הלייקרס, אשר גברו בסדרות הגמר על אינדיאנה פייסרס ופילדלפיה 76', בהתאמה. בשנת 2001 פרש הרפר ממשחק פעיל, בתום עונתו ה-15 ב-NBA.

קישורים חיצוניים
----------------

ויקישיתוף מדיה וקבצים בנושא **רון הרפר** בוויקישיתוף
* רון הרפר, ברשת החברתית אקס (טוויטר)
* פרופיל, באתר Basketball-Reference
* פרופיל, באתר Sports-Reference
* פרופיל, באתר ליגת ה-NBA

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 317291414
* WorldCat: viaf-317291414

 |
חלוקת פמפלטים ברחוב
**פָּמְפְלֶט** (מאנגלית: Pamphlet) או **קונְטְרֵס** הוא חוברת דקה (בהיקף שבין דף יחיד ועד עשרות בודדות של דפים) שתכליתה לספק מידע לציבור, ואיננה כתב עת הרואה אור באופן סדיר.

היסטוריה
--------

פעמים רבות מוזכר המושג בהקשר של מסע פרסום או תעמולה ובעבר (לפני התפתחות כלי התקשורת והאינטרנט) שימש כלי מרכזי בפולמוסים, כאשר כל אחד מהצדדים הפיץ בפמפלטים את עמדתו ותקף את העמדה הנגדית על מנת לשכנע את הציבור. עקב עלות הפקה נמוכה, הצורך בהוצאה לאור בזריזות וחוסר הכפיפות לעקרונות של אתיקה עיתונאית לא נעשית בדרך כלל עריכה של הטקסט ובפמפלטים ננקטת לשון חריפה, צעקנית, ציורית ובלתי מעודנת. רמת התוכן הנמוכה יחסית ואיכות ההפקה הירודה הקנו למושג פמפלט הקשר של כינוי גנאי. עם זאת מופצים פמפלטים מוקפדים על ידי גורמים רשמיים לשם הסברה, לשם ביטחון הציבור ובריאותו כגון מאת פיקוד העורף, משרד הבריאות וכדומה או לצורכי תיירות.

### ביהדות

בתולדות היהדות פורסמו קונטרסים בענייני הלכה, מנהגים ומוסר ובנושאים שנויים במחלוקת, שעלות הוצאתם זולה מהוצאת ספר וקרובה יותר לאירועים אקטואליים. חלק מהקונטרסים פורסמו בעילום שם, על מנת לחמוק מן הצנזורה. בהמשך קיבלה המילה "קונטרס" משמעות של מילה נרדפת ל"חוברת".

ראו גם
------

* מנשר

קישורים חיצוניים
----------------

ויקישיתוף מדיה וקבצים בנושא **פמפלט** בוויקישיתוף
* פמפלט, באתר אנציקלופדיה בריטניקה (באנגלית)

הערות שוליים
------------

1. ↑  מליאת הכנסת אישרה בקריאה טרומית את "חוק ישראל היום", 12 בנובמבר 2014: "...עלה יוזם החוק איתן כבל ואמר כי "ישראל היום הוא לא עיתון אלא פמפלט שכל מהותו פולחן אישיותו של נתניהו."
2. ↑  ראש הלשכה נ’ יו"ר המחוז, 24 בנובמבר 2004: "...ביטאון המחוז איננו אלא פמפלט בחירות שהכינו יו"ר המחוז וחברי סיעתו"

|  |  |
| --- | --- |
| בקרת זהויות עריכת הנתון בוויקינתונים | 
* GND: 4154770-6
* LCCN: sh99001703
* NARA: 10631733
* NKC: ph948649

 |
**קלווין ראנסי** (באנגלית: **Kelvin Ransey**; נולד ב-3 במאי 1958) הוא כדורסלן עבר אמריקאי, אשר שיחק בליגת ה-NBA בין השנים 1980–1986. ממוצעיו הכוללים לאורך 6 עונותיו בליגה הם 11.4 נקודות, 5.2 אסיסטים ו-1.9 ריבאונדים למשחק.

קריירת מכללות
-------------

ראנסי נולד וגדל בעיר טולידו שבאוהיו, ובין השנים 1976–1980 למד באוניברסיטת המדינה של אוהיו ("אוהיו סטייט"). בעונתו האחרונה בקבוצת הכדורסל של האוניברסיטה, הוביל אותה לצדם של הרב ויליאמס וקלארק קלוג לשלב שמינית גמר טורניר אליפות המכללות (NCAA Sweet Sixteen), לראשונה מזה 9 שנים. במשחק שמינית הגמר הצטיין ראנסי עם 29 נקודות, אך קבוצתו הפסידה מול UCLA, בה שיחק קיקי ואנדוויי. לאורך אותה עונה רשם ממוצעים של 16.2 נקודות, 5.9 אסיסטים ו-4.2 ריבאונדים למשחק, ובסיומה נבחר לחמישייה השנייה של העונה בליגת המכללות (Second-team All-American).

קריירת משחק מקצועית
-------------------

בדראפט ה-NBA‏ 1980 נבחר ראנסי בבחירה הרביעית על ידי שיקגו בולס, ומיד נשלח בטרייד לפורטלנד טרייל בלייזרס. בעונתו הראשונה בפורטלנד קלע 15.2 נקודות ומסר 6.9 אסיסטים בממוצע למשחק, כרכז הפותח של הקבוצה, ובסיומה הפסיד לדארל גריפית' בהצבעה לפרס רוקי העונה, על חודו של קול אחד (18 לעומת 19). בעונת 1981/1982 העמיד ממוצעים של 16.1 נקודות, 7.1 אסיסטים, 2.4 ריבאונדים ו-1.2 חטיפות למשחק, אשר בדיעבד היו שיאי הקריירה שלו בכל הקטגוריות.

ביוני 1982, לאחר שתי עונות עם הטרייל בלייזרס, הועבר בטרייד לדאלאס מאבריקס תמורת ויין קופר ובחירת דראפט עתידית. בעונתו היחידה בקבוצה קלע 11.1 נקודות בממוצע למשחק, כשחקן ספסל.

לקראת עונת 1983/1984 הועבר בטרייד לניו ג'רזי נטס, בתמורה לפוטס ווקר ושתי בחירות דראפט עתידיות. באותה עונה סייע לנטס להעפיל לחצי גמר האזור המזרחי, כשקלע 9.5 נקודות למשחק כמחליפו מהספסל של מייקל ריי ריצ'רדסון. בסיום עונתו השלישית בניו ג'רזי, 1985/1986, פרש ראנסי ממשחק, בגיל 28.

בשנת 1989 חזר מפרישתו ושיחק עונה אחת בקבוצת "קולומבוס הורייזון" מליגת ה-CBA, בטרם פרש באופן סופי.

קישורים חיצוניים
----------------

* פרופיל, באתר Basketball-Reference
* פרופיל, באתר Sports-Reference
* פרופיל, באתר ליגת ה-NBA

הערות שוליים
------------

1. ↑  הסטטיסטיקות של ראנסי בליגת ה-NBA, באתר basketball-reference.com
2. ↑  סטטיסטיקות המשחק בין אוהיו סטייט ל-UCLA, באתר sports-reference.com
3. ↑  הסטטיסטיקות של ראנסי בליגת המכללות, באתר sports-reference.com
4. ↑  רשימת הנבחרים בדראפט 1980, באתר basketball-reference.com
5. ↑  תוצאות ההצבעות לפרסי עונת 1981, באתר basketball-reference.com
6. ↑  הצירוף של ראנסי לדאלאס השתלם, באתר upi.com,‏ 13 בדצמבר 1982
7. ↑  ראנסי נשלח בטריד לניו ג'רזי, באתר הניו יורק טיימס, 13 באוגוסט 1983
8. ↑  קלווין ראנסי, באתר היכל התהילה של הכדורסל באוהיו
**קלארק קליפטון קלוג הבן** (באנגלית: **.Clark Clifton Kellogg, Jr**; נולד ב-2 ביולי 1961) הוא כדורסלן עבר אמריקאי, אשר שיחק בקבוצת אינדיאנה פייסרס מליגת ה-NBA בין השנים 1982–1986. לאחר 3 עונות מוצלחות ב-NBA סבל קלוג מפציעה בברכו, אשר אילצה אותו לפרוש ממשחק בגיל 25 בלבד. ממוצעיו הכוללים ב-NBA הם 18.9 נקודות, 9.5 ריבאונדים, 2.9 אסיסטים ו-1.5 חטיפות למשחק.

קריירת תיכונים ומכללות
----------------------

קלוג נולד וגדל בקליבלנד שבאוהיו. בשנת 1979 הוביל את קבוצת הכדורסל של תיכון סנט ג'וזף, בו למד, לגמר אליפות התיכונים של אוהיו. במשחק הגמר הפסידה קבוצתו מול "תיכון איסט" מקולומבוס בתוצאה 65–79, על אף משחק שיא של קלוג אשר קלע 51 נקודות ואסף 24 ריבאונדים. בסיום אותה עונה השתתף במשחק מקדונלד'ס אול-אמריקן, לצד חברי היכל התהילה של הכדורסל לעתיד דומיניק וילקינס, אייזיאה תומאס, ג'יימס וורת'י ורלף סמפסון.

בין השנים 1979–1982 למד באוניברסיטת המדינה של אוהיו ("אוהיו סטייט"). בקבוצת הכדורסל של האוניברסיטה שיתף פעולה עם שחקני ה-NBA לעתיד הרב ויליאמס וטוני קמפבל, וב-3 עונותיו במדיה רשם ממוצעים של 14.9 נקודות ו-10.1 ריבאונדים למשחק.

קריירת משחק מקצועית
-------------------

בדראפט ה-NBA‏ 1982 נבחר קלוג בבחירה השמינית, על ידי אינדיאנה פייסרס. כבר בעונת הרוקי שלו היה השחקן המוביל של קבוצתו, כאשר העמיד ממוצעים של 20.1 נקודות ו-10.6 ריבאונדים למשחק; בכך היה אחד מארבעה שחקנים בלבד ב-NBA אשר קלעו לפחות 20 נקודות והורידו לפחות 10 ריבאונדים למשחק באותה עונה (האחרים הם לארי בירד, מוזס מלון וטרי קאמינגס). בשתי העונות הבאות המשיך להציג יכולת טובה, עם ממוצעים של 18.8 נקודות ו-9.3 ריבאונדים למשחק, אך הפייסרס סיימו את שתי העונות עם המאזן הגרוע ביותר בליגה (26–56 ו-22–60, בהתאמה).

בנובמבר 1985 נפצע קלוג בברכו השמאלית, ונאלץ לעבור ניתוח ארתרוסקופיה אשר הגביל אותו ל-19 משחקים בלבד בעונת 1985/1986. לאחר 4 משחקים בעונה העוקבת חש בכאבים ועבר ניתוח ארתרוסקופיה נוסף באותה הברך, ומאז לא חזר לשחק כדורסל.

קריירה כפרשן
------------

בין השנים 1993–2008 שימש כפרשן של משחקי ליגת המכללות עבור רשת CBS. בשנת 2008 מונה לפרשן הראשי של הרשת, והמשיך להחזיק בתפקיד זה עד שנת 2014.

קישורים חיצוניים
----------------

ויקישיתוף מדיה וקבצים בנושא **קלארק קלוג** בוויקישיתוף

* פרופיל, באתר Basketball-Reference
* פרופיל, באתר Sports-Reference
* פרופיל, באתר ליגת ה-NBA

הערות שוליים
------------

1. 1 2  קלוג מודיע על פרישה ממשחק, באתר upi.com,‏ 12 באוגוסט 1987
2. 1 2  הענק העדין ממשיך לגדול, באתר thelantern.com,‏ 27 בספטמבר 2010
3. ↑  סטטיסטיקות הקריירה של קלוג ב-NBA, באתר basketball-reference.com
4. ↑  משחק 51 הנקודות של קלוג בן 40, באתר news-herald.com,‏ 26 במרץ 2019
5. ↑  רשימת משתתפי משחק מקדונלד'ס אול-אמריקן לפי שנה, באתר basketball-reference.com
6. ↑  סטטיסטיקות המכללות של קלוג, באתר sports-reference.com
7. ↑  רשימת הנבחרים בדראפט 1982, באתר basketball-reference.com
8. ↑  קלוג מחליף את פאקר כפרשן הראשי של CBS, באתר דיילי ניוז, 15 ביולי 2008
**דייוויד ג'ון "דייב" טוורדזיק** (באנגלית: **David John "Dave" Twardzik**; נולד ב-20 בספטמבר 1950) הוא כדורסלן עבר אמריקאי, אשר שיחק בליגות ה-ABA וה-NBA בין השנים 1972–1980. ממוצעיו הכוללים בשתי הליגות הם 9.3 נקודות, 2.4 ריבאונדים ו-3.4 אסיסטים למשחק. בעונת 1976/1977 זכה באליפות ה-NBA כשחקן פורטלנד טרייל בלייזרס, ובאוקטובר 1981 הפרישה הקבוצה את גופייתו, עם המספר "13".

כמו כן שימש לתקופות קצרות כעוזר מאמן וכג'נרל מנג'ר במספר קבוצות NBA.

קריירת משחק
-----------

טוורדזיק נולד בעיר הרשי שבפנסילבניה, ובשנת 1968 החל ללמוד באוניברסיטת אולד דומיניון אשר בנורפוק, וירג'יניה. ב-3 עונותיו בקבוצת הכדורסל של האוניברסיטה קלע 20.0 נקודות בממוצע למשחק.

בדראפט ה-NBA‏ 1972 נלקח טוורדזיק בבחירה ה-26 על ידי פורטלנד טרייל בלייזרס, אך בחר לשחק עבור וירג'יניה סקוויירס מליגת ה-ABA. כשחקן הסקוויירס שיתף פעולה עם ג'וליוס ארווינג וג'ורג' גרווין, ורשם ממוצעים של 9.0 נקודות ו-3.4 אסיסטים למשחק. בעונת 1974/1975 קלע שיא קריירה של 13.6 נקודות למשחק, ונבחר להשתתף במשחק האולסטאר של ה-ABA.

לקראת עונת 1976/1977, בה התפרקה ליגת ה-ABA, עבר טוורדזיק לשחק עבור פורטלנד וסייע לה לזכות באליפות ה-NBA הראשונה בתולדותיה. לאורך אותה עונה קלע 10.3 נקודות למשחק כשחקן החמישייה הפותחת, לצד ליונל הולינס, בוב גרוס, מוריס לוקאס וביל וולטון. בסיום עונת 1979/1980, לאחר 4 עונות עם הטרייל בלייזרס, פרש טוורדזיק ממשחק.

באוקטובר 1981 הפריש מועדון הטרייל בלייזרס את גופייתו של טוורדזיק, עם המספר "13", ובסך הכול זכו לכבוד זה שישה שחקנים נוספים מקבוצת האליפות של עונת 1977. הפרשת גופייתו של טוורדזיק, כמו גם אלו של שלושה מחבריו לקבוצה – גרוס, לויד ניל ולארי סטיל – נחשבת בעיני רבים כ"לא מוצדקת".

קריירת אימון וניהול
-------------------

בין השנים 1986–1989 שימש טוורדזיק כעוזרו של מאמן אינדיאנה פייסרס, ג'ק רמזי, ובעונת 1989/1990 היה עוזרו של דון קייסי בלוס אנג'לס קליפרס.

בשנת 1991 מונה לג'נרל מנג'ר של שארלוט הורנטס. ב-4 עונותיו בתפקיד רשמו ההורנטס מאזן כולל של 166 ניצחונות ו-162 הפסדים, והעפילו פעמיים לשלב הפלייאוף. בשנים 1995–1997 שימש כג'נרל מנג'ר של גולדן סטייט ווריורס.

בעונת 2000/2001 חזר לתפקד כעוזר מאמן, הפעם בדטרויט פיסטונס תחת המאמן ג'ורג' אירווין.

במאי 2005 מונה לג'נרל מנג'ר של אורלנדו מג'יק, והחזיק בתפקיד יחד עם אוטיס סמית' עד לסיום עונת 2005/2006.

קישורים חיצוניים
----------------

ויקישיתוף מדיה וקבצים בנושא **דייב טוורדזיק** בוויקישיתוף

* פרופיל, באתר Basketball-Reference
* פרופיל, באתר ליגת ה-NBA

הערות שוליים
------------

1. ↑  סטטיסטיקות קריירת המשחק של טוורדזיק, באתר basketball-reference.com
2. ↑  סטטיסטיקות המכללות של טוורדזיק, באתר basketball-reference.com
3. ↑  רשימת הנבחרים בדראפט 1972, באתר basketball-reference.com
4. ↑  חמש הפרשות הגופיות הגרועות ב-NBA, באתר basketballinsiders.com,‏ 10 במרץ 2014
5. ↑  שחקני ה-NBA הגרועים ביותר שגופייתם הופרשה, באתר brightsideofthesun.com,‏ 19 בספטמבר 2013
6. ↑  15 גופיות ב-NBA שלא היו צריכות לצאת לגמלאות, באתר thesportster.com,‏ 20 בדצמבר 2016
7. ↑  סטטיסטיקות האימון של טוורדזיק, באתר basketball-reference.com
8. ↑  גולדן סטייט ממנה את אטלס במקומו של טוורדזיק, באתר הניו יורק טיימס, 6 ביוני 1997
9. ↑  אורלנדו מחתימה את אוטיס סמית' על הארכת חוזה, באתר cbc.ca,‏ 3 ביוני 2008
**ג'יימס ג'וזף "ג'ים" פקסון** (באנגלית: **James Joseph "Jim" Paxson**; נולד ב-9 ביולי 1957) הוא כדורסלן עבר אמריקאי ששיחק במשך 11 עונות בליגת ה-NBA, בעמדת הקלע. ממוצעיו לאורך הקריירה הם 14.3 נקודות, 2.0 ריבאונדים ו-2.9 אסיסטים למשחק.

שימש בעבר כג'נרל מנג'ר של קבוצת קליבלנד קאבלירס, ומאז שנת 2006 מתפקד כיועץ לענייני כדורסל בשיקגו בולס, תחת אחיו ג'ון פקסון.

נעורים ומכללות
--------------

פקסון נולד בעיר קטרינג שבאוהיו לג'ון פקסון האב, שבעצמו שיחק ב-NBA בין השנים 1958-1956. בשלוש עונותיו הראשונות כשחקן אוניברסיטת דייטון שבאוהיו קלע כ-16.4 נקודות בממוצע למשחק, ובעונת הסיניור שלו פרץ עם 23.2 נקודות למשחק ונבחר לחמישיית העונה השנייה של ליגת המכללות.

קריירת משחק
-----------

פקסון נבחר בבחירה ה-12 של דראפט ה-NBA לשנת 1979 על ידי קבוצת פורטלנד טרייל בלייזרס. ב-8 וחצי עונותיו הראשונות בליגה המשיך לשחק עבור הטרייל בלייזרס, והיה אחד משחקניה המובילים כשקלע במדיה 16.0 נקודות בממוצע למשחק. לאורך תקופתו בקבוצה העפילה פורטלנד 7 פעמים לשלב הפלייאוף, ועברה פעמיים את הסיבוב הראשון (ב-1983 וב-1985). בעונת 1982/1983 רשם שיא קריירה של 21.7 נקודות למשחק ונבחר לראשונה להשתתף במשחק האולסטאר. בעונה העוקבת העמיד ממוצעים דומים, השתתף בשנית במשחק האולסטאר, ובסיום העונה אף נבחר לחמישייה השנייה של העונה. כאשר עזב את הטרייל בלייזרס בשנת 1988, היה הקלע המוביל בתולדות הקבוצה עם 10,003 נקודות בסך הכול.

במהלך עונת 1987/1988 נשלח בטרייד לבוסטון סלטיקס, בה שיתף פעולה עם "שלושת הגדולים" - לארי בירד, קווין מקהייל ורוברט פאריש. בשתיים וחצי העונות הבאות שימש כמחליף בקבוצה, וקלע ממוצע של 7.6 נקודות למשחק. בסיום עונת 1989/1990 פרש פקסון ממשחק, בגיל 32. בין השנים 1990-1983 שיחק במקביל אליו אחיו הצעיר, הרכז ג'ון פקסון, ששיחק בסן אנטוניו ספרס ובשיקגו בולס.

לאחר הפרישה ממשחק
-----------------

בשנת 1990 החל פקסון לשמש כעוזר ג'נרל מנג'ר בטרייל בלייזרס, ובשנת 1998 עבר לקליבלנד קאבלירס בה שימש כסגן נשיא לענייני כדורסל. שנה לאחר מכן קודם לתפקיד הג'נרל מנג'ר של הקבוצה, תפקיד אותו מילא עד סוף עונת 2004/2005. לאורך תקופה זו רשמה קליבלנד מאזן כולל של 185 ניצחונות ו-307 הפסדים.

מאז שנת 2006 משמש פקסון כיועץ לענייני כדורסל בשיקגו בולס, תחת אחיו ג'ון, סגן הנשיא לענייני כדורסל בקבוצה.

קישורים חיצוניים
----------------

* פרופיל, באתר Basketball-Reference
* פרופיל, באתר Sports-Reference
* פרופיל, באתר ליגת ה-NBA
* סטטיסטיקות הקריירה ב-NBA, באתר Basketball-reference.com

הערות שוליים
------------

1. ↑  סטטיסטיקות הקריירה של פקסון ב-NBA, באתר basketball-reference.com
2. 1 2  שיקגו בולס ממנה את פקסון כיועץ לענייני כדורסל, באתר ESPN,‏ 5 ביולי 2006
3. ↑  סטטיסטיקות המכללות של פקסון, באתר sports-reference.com
4. ↑  רשימת הנבחרים בדראפט 1979, באתר basketball-reference.com
5. ↑  המובילים הסטטיסטיים של פורטלנד טרייל בלייזרס, באתר basketball-reference.com
6. ↑  הפעולות של פקסון כג'נרל מנג'ר של קליבלנד קאבלירס, באתר basketball-reference.com
**ריקי גרין** (באנגלית: **Rickey Green**; נולד ב-18 באוגוסט 1954) הוא כדורסלן עבר אמריקאי, אשר שיחק בליגת ה-NBA בין השנים 1977–1992. לאורך 14 עונותיו ב-NBA שיחק עבור 8 קבוצות שונות, השתתף פעם אחת במשחק האולסטאר (1984), והעמיד ממוצעים כוללים של 9.4 נקודות, 5.5 אסיסטים, 1.9 ריבאונדים ו-1.4 חטיפות למשחק.

קריירת מכללות
-------------

גרין נולד וגדל בשיקגו שבאילינוי, ובשנת 1973 החל ללמוד באוניברסיטת ונסן אשר באינדיאנה. בשנת 1975 עבר ללמוד ולשחק באוניברסיטת מישיגן, ובשתי עונותיו בקבוצת הכדורסל שלה רשם ממוצעים של 19.7 נקודות ו-4.2 אסיסטים למשחק. בעונת 1975/1976 הוביל את הקבוצה למעמד גמר טורניר אליפות המכללות בפעם השנייה בלבד בתולדותיה, בו היא הפסידה מול אוניברסיטת אינדיאנה בתוצאה 68–86. בעונה העוקבת הודחה מישיגן בשלב רבע הגמר, על אף יכולת טובה של גרין אשר נבחר לחמישיית העונה של ליגת המכללות (First-team All-American).

קריירת משחק
-----------

### השנים הראשונות

בדראפט ה-NBA‏ 1977 נבחר גרין בבחירה ה-16, על ידי גולדן סטייט ווריורס. באוקטובר 1978 הועבר בטרייד לדטרויט פיסטונס, ממנה שוחרר לאחר 27 משחקים.

בין השנים 1978–1980 שיחק בקבוצת "הוואי וולקנוס" מליגת ה-CBA.

### יוטה ג'אז

לקראת עונת 1980/1981 חזר ל-NBA, כאשר חתם על חוזה ביוטה ג'אז. בתקופתו עם הג'אז ביסס את מקומו כרכז הפותח של הקבוצה, והיה אחד משחקניה המובילים לצדם של אדריאן דאנטלי, דארל גריפית', ת'רל ביילי ומארק איטון. בעונת 1983/1984 נבחר להשתתף במשחק האולסטאר של ה-NBA בפעם היחידה בקריירה, לאחר שהוביל את כל שחקני הליגה עם ממוצע של 2.7 חטיפות למשחק, אליהן הוסיף ממוצעים של 13.2 נקודות ו-9.2 אסיסטים למשחק. באותה עונה סייע ליוטה להעפיל לשלב הפלייאוף לראשונה בתולדותיה, מהמקום השני במערב, והיא אף גברה על דנוור נאגטס (3–2) בסיבוב הראשון. בכל 4 העונות הבאות של גרין ביוטה העפילה הקבוצה לפלייאוף, אך באף אחת מהפעמים לא צלחה את השלב השני.

ב-10 בנובמבר 1982 קבע גרין שיא מועדון של 9 חטיפות במשחק מול דנוור נאגטס. ב-14 בפברואר 1984 מסר שיא קריירה של 20 אסיסטים במשחק מול אטלנטה הוקס, וכחודשיים לאחר מכן קלע שיא קריירה של 45 נקודות מול הנאגטס.

### שלהי הקריירה

בדראפט ההרחבה של שנת 1988 נלקח גרין בבחירה העשירית על ידי שארלוט הורנטס. בשנים הבאות שיחק עבור מילווקי באקס, אינדיאנה פייסרס, פילדלפיה 76' ובוסטון סלטיקס, בטרם פרש ממשחק בסיום עונת 1991/1992.

קישורים חיצוניים
----------------

* פרופיל, באתר Basketball-Reference
* פרופיל, באתר Sports-Reference
* פרופיל, באתר ליגת ה-NBA

הערות שוליים
------------

1. ↑  סטטיסטיקות הקריירה של גרין ב-NBA, באתר basketball-reference.com
2. ↑  סטטיסטיקות המכללות של גרין, באתר sports-reference.com
3. ↑  רשימת הנבחרים בדראפט 1977, באתר basketball-reference.com
4. ↑  הג'אז מכבדים את קבוצת עונת 1983/1984 אשר הצילה את המועדון, באתר deseret.com,‏ 23 במרץ 2014
5. ↑  סטטיסטיקות המשחק בין יוטה לדנוור, 1982, באתר basketball-reference.com
6. ↑  סטטיסטיקות המשחק בין יוטה לאטלנטה, באתר basketball-reference.com
7. ↑  סטטיסטיקות המשחק בין יוטה לדנוור, 1984, באתר basketball-reference.com
8. ↑  רשימת הנבחרים בדראפט ההרחבה 1988, באתר basketball-reference.com
לוחית זיכרון לאורה וושינגטון בפילדלפיה.
**אורה וושינגטון** (באנגלית: **Ora Washington**;‏ 1898 – 28 במאי 1971) הייתה טניסאית וכדורסלנית אפרו-אמריקאית. זכתה שבע פעמים ברציפות (1929–1935) באליפות איגוד הטניס האמריקאי (ATA) (אנ'). בשנת 2009 נבחרה להיכלל בהיכל התהילה של כדורסל הנשים, ובשנת 2018, נבחרה להיכלל בהיכל התהילה של הכדורסל.

קריירה
------

נולדה בפילדלפיה, ארצות הברית. בתחילת שנות העשרים לחייה, החלה לשחק טניס, כפעילות שנועדה להסיח את דעתה ממות אחותה. וושינגטון, שלא התאמנה בשיעורי טניס מקצועיים, פיתחה בעצמה טכניקה לאחיזת המחבט. בשנת 1924 זכתה לראשונה בתחרות לאומית כשהביסה את שחקנית הטניס דורותי רדקליף (Dorothy Radcliffe). במשך 12 שנים ברציפות, וושינגטון נותרה בלתי מנוצחת. היא ניצחה באליפויות ליחידות ולזוגות, וזכתה בסך הכל ב-14 אליפויות של איגוד הטניס האמריקאי (איגוד הטניס לאפרו-אמריקאים), מתוכן - שבע אליפויות ברציפות. יריבתה הלבנה, הלן וילס, שהפגינה דומיננטיות רבה במשחקי התאחדות הטניס של ארצות הברית (USTA) (אנ') וזכתה לתהילה רבה יותר מזו של וושינגטון, סרבה להתחרות נגד וושינגטון, על אף שזו הביעה מספר פעמים את רצונה להתחרות נגד וילס.

בשנת 1935, וושינגטון פרשה מעולם הטניס, אולם בשנת 1937 שבה לשחק נגד פלורה לומאקס (Flora Lomax) שזכתה באליפות איגוד הטניס האמריקאי בשנת 1936. בתחרות זו, וושינגטון ניצחה והיא המשיכה לשחק באיגוד הטניס האמריקאי עד שעובדי הארגון ביקשו ממנו לפרוש בשנית בטענה כי הדומיננטיות שלה פוגעת בתקוות של שחקניות טניס צעירות באיגוד. בגיל 32 החלה לשחק כדורסל עם קבוצת Germantown Hornets והובילה את הקבוצה לניצחון לאומי. בין השנים 1932–1942, שיחקה כדורסל בקבוצת Philadelphia Tribunes בעמדת סנטר ואף אימנה אותה. הקבוצה זכתה ב-11 ניצחונות רצופים באליפויות עולם בכדורסל לשחורים. וושינגטון, שלא שיחקה מעולם נגד שחקניות כדורסל לבנות, נחשבה לשחקנית הכדורסל השחורה הטובה ביותר בעולם

חיים אישיים
-----------

בשנות הארבעים, פרשה וושינגטון מעולם הספורט. בשנת 1961 רכשה בניין ושגשגה כמשכירת דירות. בשנת 1971 נפטרה בגרמנטאון (אנ'), פילדלפיה.

הוקרה
-----

* בשנות השמונים, נבחרה להיכלל בהיכל התהילה של אוניברסיטת טמפל.
* בשנת 2009, נבחרה להיכלל בהיכל התהילה של הכדורסל לנשים (אנ').
* לוחית זיכרון על פועלה ניצבת בפילדלפיה.
* בשנת 2018, נבחרה להיכלל בהיכל התהילה של הכדורסל.

קישורים חיצוניים
----------------

ויקישיתוף מדיה וקבצים בנושא **אורה וושינגטון** בוויקישיתוף
* אורה וושינגטון, באתר "Find a Grave" (באנגלית)

הערות שוליים
------------

1. 1 2 3 4  WASHINGTON, ORA, Edelson, Paula. A to Z of American Women in Sports. Infobase Publishing, 2014.
2. 1 2  ORA WASHINGTON, gladiathers.com, 2014
3. 1 2  Dual-Sport Trailblazer Ora Mae Washington Gets Her Due in Basketball Hall of Fame, si.com
4. ↑  ORA WASHINGTON, wbhof.com
**ניר וגנר** (נולד ב-2 בינואר 1966) הוא ראש המועצה האזורית תמר מאז נובמבר 2019. חבר קיבוץ עין גדי.

ביוגרפיה
--------

וגנר נולד ב-1966. נולד ביד אליהו ובהמשך עבר עם משפחתו לעין גדי בה גדל מגיל שנתיים. בצבא שירת בחטיבת הנח"ל.

בשנים 2000–2003 עבד בהקמה ותפעול יחידת משאבי אנוש של קיבוץ עין גדי.

בשנים 2003–2005 עבד כמנהל משאבי אנוש של מלון "גולדן-טוליפ" ים המלח מרשת מלונות פתאל.

בשנים 2005–2011 שימש מנכ"ל ומנהל שיווק עין גדי תיירות אג"שח.

מינואר 2011 - אוקטובר 2012 שימש סמנכ"ל עין גדי SEA OF SPA.

מדצמבר 2015 עד אוקטובר 2017 שימש מזכיר ועד מקומי ומנהל קהילה בהר עמשא כפר שיתופי חקלאי.

כיהן בעברו כראש אגף תיירות וכראש אגף הקהילה במועצה האזורית. בנוסף על כך, וגנר משמש כסגן מפקד יחידת החילוץ עין גדי ומתנדב בה שנים רבות.
הוא השתתף כחובש במשלחת סיוע לפיליפינים בנובמבר 2013 אחרי סופת הטייפון יולנדה. מתנדב במד"א כחובש ונהג אמבולנס. משמש חבר וגזבר בעמותת "מלח הארץ" המפעילה מכינות קדם צבאיות.

הוא נבחר לתפקידו ב-27 בנובמבר 2019 בבחירות מיוחדות לאחר שקודמו, דב ליטבינוף, הורשע בפלילים. וגנר קיבל כ-47% מהקולות לעומת נועה גורדון מנאות הכיכר (39%) ועל אורי פרי־גל מנאות הכיכר (14%). וגנר הוא ראש המועצה החמישי מקרב חברי עין גדי.

לקראת בחירות 2023, וגנר נתמך על ידי המחנה הממלכתי.

וגנר נשוי אב לארבעה ומתגורר בקיבוץ עין גדי.

הערות שוליים
------------

1. ↑  ניר ונגר נבחר לראש מועצת תמר, באתר התנועה הקיבוצית
2. ↑  אתר למנויים בלבד נעה שפיגל, אלמוג בן זכרי ובר פלג, בחירות מקומיות נערכו בארבע רשויות, בבאקה אל-גרבייה אין עדיין הכרעה, באתר הארץ, 27 בנובמבר 2019
3. ↑  נחמן גלבוע, ראש חדש: הקיבוצניק מעין גדי נבחר להוביל את המועצה האזורית תמר, באתר mynet‏ קיבוץ, 6 בדצמבר 2019
**ויליאם "ביל" מלקיוני** (באנגלית: **William "Bill" Melchionni**; נולד ב-19 באוקטובר 1944) הוא כדורסלן עבר אמריקאי, אשר שיחק בליגות ה-NBA וה-ABA בין השנים 1966–1976. לאורך הקריירה זכה באליפות ה-NBA כשחקן פילדלפיה 76' ובשתי אליפויות ה-ABA כשחקן ניו יורק נטס, וממוצעיו הכוללים בשתי הליגות הם 10.6 נקודות, 5.0 אסיסטים ו-2.0 ריבאונדים למשחק.

בספטמבר 1976 הפריש מועדון הנטס את גופייתו, עם המספר "25".

קריירת תיכונים ומכללות
----------------------

מלקיוני נולד בפילדלפיה שבפנסילבניה, ובנערותו למד ב"תיכון בישופ יוסטס" אשר בניו ג'רזי. בשתי עונותיו האחרונות בקבוצת הכדורסל של בית הספר זכה עמה באליפות התיכונים של ניו ג'רזי.

בין השנים 1962–1966 למד באוניברסיטת וילאנובה אשר בפנסילבניה, ובשלוש עונותיו בקבוצת הכדורסל שלה קלע ממוצע של 19.2 נקודות למשחק. בעונתו האחרונה, 1965/1966, היה אחד השחקנים הבולטים בליגת המכללות, כשקלע 27.6 נקודות בממוצע למשחק.

קריירת משחק
-----------

### פילדלפיה 76'

בדראפט ה-NBA‏ 1966 נלקח מלקיוני בבחירה ה-19, על ידי פילדלפיה 76'. בעונתו הראשונה בליגה שיתף פעולה עם ארבעה חברי היכל התהילה לעתיד – וילט צ'מברלין, האל גריר, בילי קנינגהם וצ'ט ווקר – אשר הובילו את פילדלפיה לזכייה באליפות ה-NBA. בעונה העוקבת הודחה הקבוצה בסדרת גמר האזור המזרחי, בו הפסידה מול בוסטון סלטיקס. בשתי עונותיו בפילדלפיה קלע מלקיוני ממוצע צנוע של 4.4 נקודות למשחק.

### טרנטון קולוניאלס

בעונת 1968/1969 עבר לשחק בליגת הכדורסל המזרחית המקצוענית (EPBL) עבור קבוצת "טרנטון קולוניאלס", בעונתה האחרונה בטרם התפרקה.

### ניו יורק נטס

לקראת עונת 1969/1970 חתם על חוזה בניו יורק נטס מליגת ה-ABA. בארבע עונותיו הראשונות בניו יורק היה אחד השחקנים המובילים של קבוצתו, ואחד הרכזים הבולטים בליגה כולה; לאורך התקופה העמיד מלקיוני ממוצעים של 16.8 נקודות ו-7.5 אסיסטים למשחק, השתתף 3 פעמים במשחק האולסטאר, נבחר פעם אחת לחמישיית העונה, והוביל פעמיים את שחקני הליגה בממוצע אסיסטים למשחק. בעונות 1973/1974 זכה עם הקבוצה באליפות ה-ABA הראשונה בתולדותיה, לאחר שגברה בסדרת הגמר על יוטה סטארס (4–1). בעונת 1975/1976, האחרונה של ה-ABA בטרם התמזגה עם ה-NBA, זכו הנטס באליפות נוספת לאחר שגברו בגמר על דנוור נאגטס (4–2). בסיום אותה עונה פרש מלקיוני ממשחק, בגיל 31. לאורך הקריירה ב-ABA מסר מלקיוני 3,044 אסיסטים בסך הכול, אשר מציבים אותו במקום השלישי בתולדות הליגה.

קישורים חיצוניים
----------------

* פרופיל, באתר Basketball-Reference
* פרופיל, באתר Sports-Reference
* פרופיל, באתר ליגת ה-NBA

הערות שוליים
------------

1. ↑  סטטיסטיקות קריירת המשחק של מלקיוני, באתר basketball-reference.com
2. ↑  השחקנים הגדולים בתולדות הנטס: ביל מלקיוני, באתר הקבוצה, 22 באוגוסט 2018
3. 1 2  מלקיוני משחזר את ימי התהילה שלו, באתר mainlinemedianews.com,‏ 16 באוקטובר 2013
4. ↑  סטטיסטיקות המכללות של מלקיוני, באתר sports-reference.com
5. ↑  רשימת הנבחרים בדראפט 1966, באתר basketball-reference.com
6. ↑  מוסרי האסיסטים המובילים בתולדות ה-NBA וה-ABA, באתר basketball-reference.com
בניין בית הספר לבנות "סנט ג'וזף" ביפו
בית החולים "סנט ג'וזף" בירושלים
**מסדר האחיות סנט ג'וזף של ההתגלות** (בצרפתית: Sœurs de Saint-Joseph-de-l'Apparition; בלטינית: Institutum Sororum a S. Joseph ab Apparitione) הוא מסדר נוצרי קתולי של נזירות, שחברותיו מחויבות בשבועה לחיים של צניעות, עוני, צייתנות, ואורח חיים משותף. 

נכון לשנת 2005 המסדר כולל 940 אחיות ב-154 קהילות ברחבי העולם. משימתן כוללת חינוך נוער וטיפול בחולים ובקשישים.

היסטוריה
--------

מייסדת המסדר, אמילי דה ויאלאר, נולדה למשפחת אצולה בגאיאק, צרפת ב-12 בספטמבר 1797. היות שמסדר אחיות הצדקה של נוור כבר הפעיל בעיר בית חולים בו טופלו התינוקות העניים והנטושים, החליטה אמילי להקדיש את מאמציה לחינוך ילדים עניים ופתחה בית ספר. כמה נערות צעירות מגאיאק התגייסו סביבה, ובליל חג המולד 1832 הוקמה קהילה שנודעה עד מהרה כ"אחיות סנט ג'וזף של ההתגלות". המסדר פעל להקמת בתי ספר ברחבי צרפת, ובהמשך הרחיב פעולתו לאלג'יריה, לתוניסיה ולמדינות אחרות באגן הים התיכון.

אמילי דה ויאלאר מתה במרסיי ב־24 באוגוסט 1856.

בשנות ה-50 של המאה ה-19 החל המסדר לפעול בארץ ישראל, ולהפעיל את בית החולים הצרפתי סן לואי שהוקם על ידי הפטריארכיה הלטינית של ירושלים, ובהמשך גם את בית החולים הצרפתי על שם סנט לואי ביפו. בנוסף הקים המסדר גם את בית הספר לבנות "סנט ג'וזף ביפו. ב-1954 הקימו את בית החולים סנט ג'וזף במזרח ירושלים. מנזר של אחיות המסדר נמצא במתחם כנסיית גבירתנו של ארון הברית באבו גוש.

קישורים חיצוניים
----------------

ויקישיתוף מדיה וקבצים בנושא **מסדר האחיות סנט ג'וזף של ההתגלות** בוויקישיתוף
* 

* אתר האינטרנט הרשמי של מסדר האחיות סנט ג'וזף של ההתגלות

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007596848205171
* GND: 1124629742
* ISNI: 0000 0000 8848 6631
* LCCN: no2008150601
* SUDOC: 029878926
* VIAF: 128705243
* WorldCat: lccn-no2008150601

 |
**אגים איברהימי** (נולד ב-29 באוגוסט 1988) הוא כדורגלן מקדוני המשחק בעמדת הקיצוני בקבוצת דינמו טירנה.

קריירת מועדונים
---------------

איברהימי נולד בטטובו להורים ממוצא אלבני. הוא התחיל את הקריירה שלו במחלקת הנוער של שקנדיה ובגיל 17 עלה לקבוצה הבוגרת. לאחר שהרשים במדי שקנדייה, עבר לרד בול זלצבורג. לאחר שנתיים בזלצבורג, איברהימי הצטרף לאולימפיה ליובליאנה ששיחקה באותה העת בליגה שנייה סלובנית, ועם 11 שערים ו-10 בישולים עלה עם המועדון חזרה לליגת העל הסלובנית. בקיץ 2010 איברהימי סיים את החוזה שלו באולימפיה וב-3 בספטמבר 2010 חתם לשלוש שנים עם באסקיסאירספור. ב-25 בספטמבר 2010 הוא ערך את הופעת הבכורה בהפסד קבוצתו 1-0. לאחר שלא התאקלם במועדון שוחרר בינואר 2011 וחתם בנפטה לנדאבה. 

ב-10 ביוני 2011 איברהימי חזר לסלובניה כאשר חתם לשלוש שנים במריבור. הוא ערך את הופעת הבכורה שלו במאריבור נגד F91 דודלאנג' במסגרת מוקדמות ליגת האלופות שבו הוא גם הבקיע את השער הראשון שלו. לאחר שמאריבור הפסידה למכבי חיפה סיבוב לאחר מכן ונפלה למוקדמות הליגה האירופית, איברהימי עזר למועדון לעלות לשלב הבתים של המפעל לאחר ניצחון על גלאזגו ריינג'רס. במאי 2012, איברהימי חידש את חוזה שלו במועדון עד למאי 2015, בסיום העונה זכה עם המועדון באליפות. בדצמבר 2012, הוא זכה בתואר הכדורגלן המקדוני של השנה. 

ב-31 באוגוסט 2013 איברהימי הושאל לקליארי. ב-2 במרץ 2014, איברהימי הבקיע את השער הראשון שלו בקליארי נגד אודינזה. בסיום העונה חזר למאריבור, והאריך את החוזה שלו במועדון עד מאי 2017. באוגוסט 2014 עזר לקבוצה להעלות לשלב הבתים של ליגת האלופות לראשונה משנת 1999.

ב-15 ביוני 2016 חתם באסטנה מליגת העל הקזחית עד לסיום העונה.

ב-1 באוקטובר 2020, איברהימי חתם בקוקסי מליגת העל האלבנית.

ב-16 ביולי 2021, איברהימי חתם בדינמו טירנה.

קריירה בינלאומית
----------------

בצעירותו איברהימי היה חלק מהנבחרת הצעירה של מקדוניה הצפונית. ב-12 באוגוסט 2009 ערך את הופעת הבכורה שלו במדי הנבחרת הבוגרת. ב-12 באוקטובר 2012, הוא הבקיע את השער הראשון שלו בנבחרת בהפסד 2-1 לקרואטיה במסגרת מוקדמות מונדיאל 2014. כעבור שלושה ימים כבש את השער היחיד בניצחון נבחרתו 0-1 נגד סרביה.

חיים אישיים
-----------

אגים איברהימי שולט ב-6 שפות. בשנת 2016, אחרי ששיחק מספר שנים בסלובניה הוא קיבל את אזרחותה. הוא בן דוד של כדורגלן אריאן אדמי.

תארים
-----

אולימפיה
* הליגה השנייה בסלובניה: 2008/2009

מאריבור
* אליפות סלובניה: 2011/2012, 2012/2013, 2014/2015
* הגביע הסלובני: 2011/2012, 2012/2013
* הסופר קאפ הסלובני: 2012, 2013, 2014

אישיים
* שחקן העונה בסלובניה: 2012/2013
* נבחרת השנה בסלובניה: 2013
* כדורגלן השנה במקדוניה הצפונית: 2013

קישורים חיצוניים
----------------

ויקישיתוף מדיה וקבצים בנושא **אגים איברהימי** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
**ויליאם אדוארד "בילי" פולץ** (באנגלית: **William Edward "Billy" Paultz**; נולד ב-30 ביולי 1948) הוא כדורסלן עבר אמריקאי, אשר שיחק בליגות ה-ABA וה-NBA בין השנים 1970–1985. בעונת 1974/1975 זכה באליפות ה-ABA כשחקן ניו יורק נטס, ולאורך 6 עונותיו בליגה נבחר 3 פעמים למשחק האולסטאר ורשם ממוצעים כוללים של 15.7 נקודות, 11.1 ריבאונדים, 2.4 אסיסטים ו-2.3 חסימות למשחק.

בשנת 1997 נבחר לקבוצת כל הזמנים של ה-ABA, כאחד מ-30 השחקנים הגדולים בתולדות הליגה.

קריירת מכללות
-------------

פולץ נולד בריבר אדג' שבצפון ניו ג'רזי, ובשנת 1966 החל ללמוד באוניברסיטת קמרון אשר בלוטון, אוקלהומה. בין השנים 1968–1970 למד באוניברסיטת סנט ג'ון בניו יורק, ובשתי עונותיו בקבוצת הכדורסל שלה שיחק תחת המאמן חבר היכל התהילה של הכדורסל לו קרנסקה. בעונתו האחרונה בליגת המכללות קלע 15.8 נקודות והוריד 14.4 ריבאונדים בממוצע למשחק.

קריירת משחק
-----------

בדראפט ה-NBA‏ 1970 נבחר פולץ על ידי סן דייגו רוקטס, בבחירה ה-103 (סיבוב שביעי), אולם בחר לשחק עבור ניו יורק נטס מליגת ה-ABA, אותה אימן קרנסקה. בכל 5 עונותיו עם הנטס העפילה הקבוצה לפלייאוף ה-ABA, ובשתיים מהן השתתפה בגמר הליגה; בעונת 1971/1972 הפסידו הנטס מול אינדיאנה פייסרס בתוצאה 2–4, ובגמר עונת 1973/1974 גברו על יוטה סטארס בתוצאה 4–1, בדרך לזכייה באליפות ה-ABA. באותה עונה פתח פולץ באופן קבוע בחמישיית הקבוצה, לצדם של ג'וליוס ארווינג, לארי קינון, ג'ון ויליאמסון ובראיין טיילור, ותרם 16.4 נקודות ו-10.2 ריבאונדים בממוצע למשחק.

בקיץ 1975 הועבר בטרייד לסן אנטוניו ספרס, ובעונתו הראשונה במדיה הוביל את כל שחקני הליגה בממוצע חסימות למשחק, עם 3.0, ונבחר להשתתף במשחק האולסטאר של ה-ABA בפעם השלישית בקריירה. לקראת עונת 1976/1977 התפרקה ליגת ה-ABA, והספרס עברו לשחק בליגת ה-NBA. ב-3 עונותיו המלאות עם הספרס ב-NBA היה אחד השחקנים הבולטים של הקבוצה, לצד ג'ורג' גרווין ולארי קינון, והעמיד ממוצעים של 14.3 נקודות ו-8.2 ריבאונדים למשחק.

במהלך עונת 1979/1980 הועבר בטרייד ליוסטון רוקטס, בתמורה לג'ון שומייט. בפלייאוף 1981 העפיל עם הרוקטס לגמר ה-NBA; בסדרת הגמר מול בוסטון סלטיקס היה פולץ הקלעי השלישי של קבוצתו, אחרי מוזס מלון ורוברט ריד, עם 11.2 נקודות למשחק, אך יוסטון הפסידה בתוצאה 2–4.

בשנים 1982–1985 שיחק עבור יוסטון, סן אנטוניו, אטלנטה הוקס ויוטה ג'אז, בעיקר כשחקן ספסל. בסיום עונת 1984/1985 פרש פולץ ממשחק, בגיל 36.

קישורים חיצוניים
----------------

* פרופיל, באתר Basketball-Reference
* פרופיל, באתר Sports-Reference
* פרופיל, באתר ליגת ה-NBA

הערות שוליים
------------

1. ↑  סטטיסטיקות הקריירה של פולץ ב-ABA וב-NBA, באתר basketball-reference.com
2. ↑  סטטיסטיקות המכללות של פולץ, באתר sports-reference.com
3. ↑  רשימת הנבחרים בדראפט 1970, באתר basketball-reference.com
4. ↑  איפה הם היום? בילי פולץ, באתר expressnews.com,‏ 27 בדצמבר 2016
5. ↑  סטטיסטיקות סדרת הגמר בין הרוקטס לסלטיקס, באתר basketball-reference.com
**רוי מנוס הינסון הבן** (באנגלית: **.Roy Manus Hinson Jr**; נולד ב-2 במאי 1961) הוא כדורסלן עבר אמריקאי, אשר שיחק בליגת ה-NBA בין השנים 1983–1991. ממוצעיו הכוללים לאורך 8 עונותיו בליגה הם 14.2 נקודות, 6.8 ריבאונדים ו-1.7 חסימות למשחק.

קריירת מכללות
-------------

הינסון נולד בעיר טרנטון שבניו ג'רזי, ובין השנים 1979–1983 למד באוניברסיטת ראטגרס. בעונתו האחרונה בקבוצת הכדורסל של האוניברסיטה, 1982/1983, הוביל אותה להעפלתה הרביעית אי פעם לטורניר אליפות המכללות, עם ממוצעים של 16.6 נקודות ו-8.6 ריבאונדים למשחק. בסיבוב השני של הטורניר הפסידה הקבוצה מול אוניברסיטת סנט ג'ון, בה שיחקו כריס מאלין וביל ונינגטון, בתוצאה 55–66. בסיום אותה עונה זכה הינסון בפרס השחקן המצטיין של מחוז A-10.

קריירת משחק מקצועית
-------------------

בדראפט ה-NBA‏ 1983 נבחר הינסון בבחירה ה-20, על ידי קליבלנד קאבלירס. בעונתו השנייה בקליבלנד סייע לקאבלירס להעפיל לפלייאוף ה-NBA לראשונה מזה 7 שנים, עם ממוצעים של 15.8 נקודות, 7.8 ריבאונדים ו-2.3 חסימות למשחק, אולם בסיבוב הפלייאוף הראשון הודחה הקבוצה על ידי בוסטון סלטיקס. בעונת 1985/1986 קלע הינסון שיא קריירה של 19.6 נקודות בממוצע למשחק, אך קבוצתו סיימה במקום התשיעי בלבד באזור המזרחי, עם מאזן שלילי 29–53.

ביוני 1986, לאחר 3 עונות בקליבלנד, הועבר בטרייד לפילדלפיה 76' בתמורה לבחירה הראשונה בדראפט 1986, אותה ניצלו הקאבלירס כדי לבחור בבראד דוהרטי. לאורך תקופתו בפילדלפיה שיתף פעולה עם חברי היכל התהילה של הכדורסל לעתיד ג'וליוס ארווינג, צ'ארלס בארקלי ומוריס צ'יקס, ותרם 13.3 נקודות, 6.3 ריבאונדים ו-2.2 חסימות למשחק.

במהלך עונת 1987/1988 הועבר עם טים מקורמיק בטרייד לניו ג'רזי נטס, בתמורה למייק ג'מינסקי ובן קולמן. בעונה הבאה הוליך את קלעי הנטס עם ממוצע של 16.0 נקודות למשחק, אך קבוצתו סיימה במקום ה-11 בלבד באזור המזרחי, בפעם השנייה ברציפות. בינואר 1990 סבל מפציעה קשה בברכו הימנית, אשר השביתה אותו ממשחק עד לסיום אותה עונה והגבילה אותו לתשעה משחקים בלבד בעונה העוקבת, בסיומה נאלץ לפרוש ממשחק, בגיל 29.

קישורים חיצוניים
----------------

* פרופיל, באתר Basketball-Reference
* פרופיל, באתר Sports-Reference
* פרופיל, באתר ליגת ה-NBA

הערות שוליים
------------

1. ↑  סטטיסטיקות הקריירה של הינסון ב-NBA, באתר basketball-reference.com
2. ↑  סטטיסטיקות המכללות של הינסון, באתר sports-reference.com
3. ↑  רשימת הנבחרים בדראפט 1983, באתר basketball-reference.com
4. ↑  קליבלנד בוחרת את דוהרטי בדראפט 1986, באתר הניו יורק טיימס, 18 ביוני 1986
5. ↑  הינסון ומקורמיק נשלחים בטרייד לניו ג'רזי, באתר ניו יורק טיימס, 17 בינואר 1988
6. ↑  הינסון שוקל פרישה ממשחק, באתר orlandosentinel.com,‏ 12 בדצמבר 1990
**פרד ג'וזף סקולארי** (באנגלית: **Fred Joseph Scolari**; ‏1 במרץ 1922 – 17 באוקטובר 2002) היה כדורסלן אמריקאי, אשר שיחק בליגות ה-BAA וה-NBA בין השנים 1946–1955. על אף שהיה עיוור בעינו השמאלית וחירש באזנו הימנית, הפך לאחד הרכזים הבולטים של תקופתו, במהלכה נבחר פעמיים לחמישייה השנייה של העונה והשתתף פעמיים במשחק האולסטאר. ממוצעיו הכוללים לאורך הקריירה הם 11.3 נקודות, 2.7 ריבאונדים ו-2.6 אסיסטים למשחק.

קריירת משחק
-----------

סקולארי נולד וגדל בסן פרנסיסקו שבקליפורניה, ובבגרותו למד באוניברסיטת סן פרנסיסקו. בשנת 1946 הצטרף לקבוצת וושינגטון קפיטולס, אותה אימן רד אאורבך, לקראת עונת הבכורה של ליגת ה-BAA (לימים ה-NBA). ב-4 וחצי עונותיו בוושינגטון היה אחד השחקנים הבולטים של הקבוצה, לצד בוב פיריק ובונס מקיני, כשקלע 12.7 נקודות בממוצע למשחק. בשתי העונות הראשונות נבחר לחמישייה השנייה של העונה, ובעונה השלישית (1949) העפיל עם הקפיטולס לגמר ה-NBA, בו הפסידו מול מיניאפוליס לייקרס (2–4).

במהלך עונת 1950/1951 התפרק מועדון הקפיטולס, ובמסגרת "דראפט הפיזור" של שחקניה נלקח סקולארי על ידי סירקיוז נשיונלס. בקיץ 1951 הועבר יחד עם אלכס האנום לבולטימור בולטס, בתמורה לרד רוצ'ה. ב-39 המשחקים הראשונים של עונת 1951/1952 שימש במקביל גם כמאמן הבולטס, אשר רשמה תחתיו מאזן שלילי 12–27.

ב-3 העונות הבאות שיחק עבור פורט ויין פיסטונס ובוסטון סלטיקס, בטרם פרש ממשחק בסיום עונת 1954/1955. בעת פרישתו היה השחקן בעל מספר המשחקים הרב ביותר בתולדות ה-NBA‏ (534), וכן ניצב במקום העשירי בנקודות בקריירה (6,014).

קישורים חיצוניים
----------------

* פרופיל, באתר Basketball-Reference
* פרופיל, באתר ליגת ה-NBA
* פרד סקולארי, באתר "Find a Grave" (באנגלית)

הערות שוליים
------------

1. ↑  ההודעה על פטירתו של סקולארי, באתר sfgate.com,‏ 23 באוקטובר 2002
2. ↑  סטטיסטיקות קריירת המשחק של סקולארי, באתר basketball-reference.com
3. ↑  סטטיסטיקות האימון של סקולארי, באתר basketball-reference.com
**ויליאם תומאס "ויל" גרייבס** (באנגלית: **William Thomas "Will" Graves**, נולד ב-15 במאי 1988) הוא כדורסלן אמריקאי ששיחק לאחרונה בעמדת הסמול פורוורד בקבוצת פורטו מהליגה הפורטוגלית הראשונה.

קריירה
------

במכללה שיחק בקבוצת הכדורסל של אוניברסיטת צפון קרוליינה. הציע את עצמו לבחירה בדראפט 2011, אך לא נבחר על ידי אף קבוצה.

ב-10 בפברואר 2010 חתם גרייבס באקיטה נורת'רן האפינטס היפנית, ושם התחיל את הקריירה שלו. לאחר מכן נדד בכמה קבוצות, בין השאר בבוקה ג'וניורס הארגנטינאית ובקבוצות נוספות בדרום אמריקה. לקראת עונת 2014/2015 חתם בקבוצת הכדורסל מכבי חיפה היט, עזב לחצי שנה וחזר לאחר מכן לקדנציה נוספת של עוד שנתיים.

את שיא הקריירה שלו בנקודות רשם בשנה השלישית שלו במדי מכבי חיפה כאשר קלע 34 נקודות במשחק ב-27 בפברואר 2017.

ב-20 באפריל באותה העונה נפצע בראשו במהלך משחק מול מכבי תל אביב וגמר את העונה.

לאחר הפציעה ובפתיחת עונת הכדורסל 2017/18 חתם ויל גרייבס בשורותיה של מכבי חיפה לעונה נוספת אך לאחר חמישה מחזורים, בהם סיפק 2.4 נקודות ו-2.0 ריבאונדים ב-20.6 דקות למשחק החליטו בקבוצה להיפרד מהשחקן. 

בשנת 2017 החל גריבס להתאמן יחד עם הפועל חיפה ובקיץ 2018 חתם בקבוצה, באוקטובר 2018 שוחרר גריבס מהקבוצה

ב-2019 חתם בפורטו מהליגה הפורטולגית עמה זכה באליפות ובגביע הסופר קאפ הפורטוגלי.

קישורים חיצוניים
----------------

ויקישיתוף מדיה וקבצים בנושא **ויל גרייבס** בוויקישיתוף

* פרופיל, באתר Sports-Reference
* פרופיל, באתר eurobasket

הערות שוליים
------------

1. ↑  כתבה על המשחק באתר הרשמי של מכבי חיפה
2. ↑  איתן גליקמן, מכבי חיפה: וויל גרייבס סיים את העונה, באתר ynet, 21 באפריל 2017
3. ↑  הודעת השחרור של גריבס
**ארון ניקסון** (באנגלית: **Aaron Nixon**; נולד ב-14 בינואר 1983 בקליבלנד, אוהיו) הוא כדורסלן אמריקאי המשחק בעמדת הקלע בקבוצת עירוני קריית אתא מליגת העל. גובהו 1.88 מטר.

ניקסון בוגר מכללת לונג ביץ' סטייט משנת 2007, בעונה זו גם נבחר ל-MVP של טורניר הביג-ווסט ולשחקן העונה המחוזי. חתם בהפועל גליל עליון לעונת 2007/2008, אך שבר את רגלו והחמיץ את פתיחת העונה. את הופעת הבכורה שלו בקבוצה ערך ב-16 בדצמבר 2007 מול הפועל עפולה. את העונה הסדירה הוא סיים עם ממוצעים של 13.7 נקודות, 3.8 ריבאונדים, -3 אסיסטים ו-1.8 חטיפות למשחק. בעונה שלאחר מכן התמעטו דקותיו של ניקסון משמעותית וכך גם ממוצעיו, מה שגרם לשחרורו מהקבוצה כבר בדצמבר 2008.

בינואר 2009, חתם ניקסון בעירוני קריית אתא בה שיחק לצד ברנדון מקנייט, במדיה שיחק 10 משחקים בהם קלע 19.1 נקודות, הוריד 3 ריבאונדים ומסר 3.4 אסיסטים בממוצע למשחק, אך קבוצתו ירדה לליגה הלאומית והם עזבו את הקבוצה.

בעונת 2010/2009 שיחק ניקסון במדי קבוצת KK Siroki Eronet מהליגה האדריאטית.

קישורים חיצוניים
----------------

* נתונים על הקריירה

הערות שוליים
------------

1. ↑  דף השחקן שלו
**רוברט ג'וזף "בוב" פיריק** (באנגלית: **Robert Joseph "Bob" Feerick**; ‏2 בינואר 1920 - 8 ביוני 1976) היה כדורסלן אמריקאי ששיחק בליגת ה-BAA וליגת ה-NBA בין השנים 1950-1946. ממוצעיו לאורך הקריירה הם 13.3 נקודות ו-2.0 אסיסטים למשחק.

קריירת משחק
-----------

פיריק נולד בעיר סן פרנסיסקו שבקליפורניה, ולמד באוניברסיטת סנטה קלרה הסמוכה בין השנים 1941-1938. הקריירה המקצועית שלו החלה בשנת 1945 בקבוצת אושקוש אולסטארס מליגת ה-NBL, ובשנת 1946 עבר לוושינגטון קפיטולס ששיחקה בליגת ה-BAA החדשה. פיריק שיחק עבור הקפיטולס בכל 4 העונות הבאות, אשר היו עונות הבכורה של ליגת ה-BAA (שהפכה בשנת 1949 לליגת ה-NBA). בשתי עונותיו הראשונות קלע 16.8 נקודות (שני בליגה אחרי ג'ו פולקס), ו-16.1 נקודות למשחק, בהתאמה, ונבחר לחמישיית העונה. בעונת 1948/1949 הוביל את קבוצתו למאזן הטוב ביותר במחוז המזרחי, אך נפצע במשחק הפלייאוף הראשון והקפיטולס הפסידו למיניאפוליס לייקרס של ג'ורג' מייקן בסדרת הגמר (4-2). בעונת 1949/1950, הראשונה לאחר מיזוג ה-BAA ל-NBA, תפקד פיריק כמאמן-שחקן לאחר שהחליף את מאמן הקבוצה בשלוש העונות הקודמות - רד אאורבך. בסיום אותה עונה, בה הודחה וושינגטון בשלב הפלייאוף הראשון, פרש פיריק ממשחק, בגיל 30.

לאורך קריירת המשחק קלע פיריק 2,936 נקודות, אשר הציבו אותו בעת פרישתו במקום השביעי בתולדות ה-NBA, ו-440 האסיסטים שמסר דירגו אותו תשיעי ברשימת מוסרי האסיסטים.

קריירת אימון
------------

מיד עם פרישתו ממשחק חזר פיריק לאוניברסיטת סנטה קלרה כשמונה למאמן קבוצת הכדורסל, והחזיק בתפקיד בין השנים 1962-1950. בעונת 1951/1952 הוביל פיריק את הקבוצה להישג השיא בתולדות המועדון - העפלה לפיינל פור ה-NCAA. כמו כן הגיעה הקבוצה 3 פעמים נוספות לשלב 8 הגדולות ("Elite Eight") של הטורניר בתקופתו של פיריק. בעונת 1962/1963 מונה למאמן סן פרנסיסקו ווריורס, בה הדריך את הסנטר וילט צ'מברלין. באותה עונה רשמו הווריורס מאזן ניצחונות שלילי 31-49, וכשלו להעפיל לפלייאוף לראשונה מזה 3 עונות, על אף כושרו האדיר של צ'מברלין שקלע 44.8 נקודות בממוצע למשחק. בסיום העונה פוטר פיריק מהתפקיד ולא חזר לאמן.

בשנת 1971 נבחר כאחד מ-25 מתמודדים ל"קבוצת כל הזמנים של ה-NBA", שהורכבה לרגל חגיגות 25 שנים להקמת הליגה. פיריק הוא אחד משני מועמדים בלבד, לצד מקס זסלופסקי, שאינם חברים בהיכל התהילה של הכדורסל.

קישורים חיצוניים
----------------

* פרופיל, באתר Basketball-Reference
* פרופיל, באתר ליגת ה-NBA
* סטטיסטיקות הקריירה כשחקן ב-NBA, באתר Basketball-reference.com
* סטטיסטיקות האימון ב-NBA, באתר Basketball-reference.com

הערות שוליים
------------

1. ↑  סטטיסטיקות הקריירה של פיריק ב-NBA, באתר basketball-reference.com
2. ↑  טבלת הקלעים המובילים ב-NBA, נכון לשנת 1950, באתר basketball-reference.com
3. ↑  טבלת מוסרי האסיסטים המובילים ב-NBA, נכון לשנת 1950, באתר basketball-reference.com
4. ↑  היסטוריית קבוצת סנטה קלרה ברונקוס, באתר אוניברסיטת סנטה קלרה
5. ↑  רשימת המועמדים לקבוצת כל הזמנים של ה-NBA,‏ 1971, באתר apbr.org
**מוריס רוברט "מייק" גראוול** (באנגלית: **Maurice Robert "Mike" Gravel**‏; 13 במאי 1930 – 26 ביוני 2021) היה פוליטיקאי אמריקאי, שכיהן כחבר הסנאט של ארצות הברית מטעם מדינת אלסקה בין השנים 1981–1969. גראוול, חבר המפלגה הדמוקרטית, התמודד למועמדות מפלגתו אל נשיאות ארצות הברית ב-2008 וב-2020.

גראוול נולד וגדל בספרינגפילד שבמסצ'וסטס, בן להורים קנדים צרפתים שהיגרו לארצות הברית. בשלהי שנות ה-50 של המאה ה-20 עבר גראוול לאלסקה, שם התמקצע כמפתח נדל"ן וחיש מהר פתח בקריירה פוליטית. בשנים 1967–1963 שירת בבית הנבחרים של אלסקה, ובשנתיים האחרונות לכהונתו שם היה יושב ראש בית הנבחרים. בבחירות 1968 נבחר אל הסנאט האמריקאי.

כסנאטור זכה גראוול בתשומת לב לאומית בזכות ניסיונותיו הכוחניים אם כי הלא-מוצלחים לקטוע את גיוס החובה במהלך מלחמת וייטנאם ומתן פומבי למסמכי הפנטגון בשנת 1971. במהלך הבחירות לנשיאות ארצות הברית 1972 ניהל גראוול מעין מסע בחירות בתוך המפלגה הדמוקרטית בתקווה להיות מועמד המפלגה לסגן הנשיא, ולאחר מכן מילא תפקיד מפתח בקבלת אישור הסנאט להקמת מערכת צינור הנפט הטרנס-אלסקית ב-1973. הוא נבחר מחדש לסנאט ב-1974, אך מסע הבחירות שלו לתקופת כהונה שלישית תמה במפח נפש אחרי הפסדו בבחירות מקדימות שהתקיימו ב-1980.

כתומך נלהב בדמוקרטיה ישירה וברעיון "היוזמה הלאומית", התמודד גראוול לנשיאות ארצות הברית בפריימריז הדמוקרטים של 2008. מסע הבחירות שלו לא הצליח לגרוף תמיכה עממית, ובמרץ 2008 נטש גראוול את המפלגה הדמוקרטית והצטרף אל המפלגה הליברטריאנית כבמטרה להתמודד – ללא הועיל – למועמדות המפלגה אל הנשיאות והכללת היוזמה הלאומית במצע המפלגה. במהלך הבחירות המקדימות לנשיאות ארצות הברית במפלגה הדמוקרטית 2020 התמודד בשנית אל הנשיאות, במסע בחירות שהגיע לידי גמר ארבעה חודשים בלבד לאחר השקתו. סגל מטה הבחירות ייסד לאחר מסע הבחירות הכושל את קבוצת החשיבה הפרוגריסיבית "מכון גראוול". הוא הלך לעולמו ביוני 2021.

קישורים חיצוניים
----------------

ויקישיתוף מדיה וקבצים בנושא **מייק גראוול** בוויקישיתוף
* אתר האינטרנט הרשמי של מייק גראוול (באנגלית)
* מייק גראוול, ברשת החברתית אקס (טוויטר)

* מייק גראוול, ברשת החברתית Goodreads
* מייק גראוול באתר המדריך הביוגרפי של הקונגרס של ארצות הברית (באנגלית)
* מייק גראוול, באתר אנציקלופדיה בריטניקה (באנגלית)

הערות שוליים
------------

1. ↑  Mike Gravel, former US senator for Alaska, dies at 91, באתר AP‏, 27 ביוני 2021 (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* CiNii: DA01299115
* GND: 136341616
* ISNI: 0000 0000 8173 9034
* LCCN: n86078694
* NARA: 10571842
* NTA: 153146834
* RERO: 02-A003315811
* SNAC: w60k3f8s
* SUDOC: 075761254
* US Congress: G000388
* VIAF: 108897008
* WorldCat: lccn-n86078694

 |
**ספרד** (**Sefarad**) היא להקה טורקית ששיריה מבוססים על לחנים של שירים עתיקים בלאדינו.

הקלרינט והדרבוקה מופיעים באופן בולט במה שהם מכנים כמוזיקה אתנית-יהודית. הם שרים בטורקית ולאדינו ומדגישים כי הם הלהקה הספרדית הצעירה ביותר שאי פעם הוקמה. עד כה הוציאה הלהקה שני אלבומים שזכו להצלחה גדולה בטורקיה. בשני האלבומים ניתן למצוא שירים רומנטיים בטורקית המבוססים על לחנים מקוריים של שירי לאדינו מוכרים, שגם אותם ניתן למצוא באלבומים. בין הסינגלים המוצלחים ביותר של הלהקה ניתן למצוא שירים כמו: "Seni ne çok sevdiğimi", "Osman ağa", "Ben seni severim" ו- "Vakti geldi".

חברי הלהקה
----------

* סמי לוי (Sami Levi) (סולן) - נולד באיסטנבול ב-13 באפריל 1981.
* ג'ם סטמאטי (Cem Stamati) (נגן גיטרת בס) - נולד באיסטנבול ב-21 בינואר 1981.
* ג'קי בנשושה (Ceki Benşuşe) (נגן גיטרה) - נולד באיסטנבול ב-19 ביולי 1980.

דיסקוגרפיה
----------

### אלבומים

* (Sefarad (2003
* (2005) Sefarad Volume II
* Evvel Zaman (2007)‎

קישורים חיצוניים
----------------

* ספרד, באתר MusicBrainz (באנגלית)
* ספרד, באתר Discogs (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: d3390ab2-9de4-4847-b242-d78efd62ad6f
* VIAF: 304910253
* WorldCat: viaf-304910253

 |
**ג'וש דאנקן** (באנגלית: **Josh Duncan**; נולד ב-12 במאי 1986 בסינסינטי שבאוהיו) הוא כדורסלן אמריקאי המשחק בעמדת הפאוור פורוורד בקבוצת אולין אדירנה מליגת העל הטורקית בכדורסל.

קריירה
------

דאנקן שיחק בנבחרת הכדורסל של אוניברסיטת זאוויר עד שנת 2008. שם העמיד בעונתו האחרונה ממוצעים של כ-13 נק', ולמעלה מ-5 ריבאונדים ואסיסטים למשחק.

דאנקן הגיע לשיאו בטורניר אליפות המכללות בכדורסל בו חתם את קריירת המכללות שלו. רשם 20 נק' ו-16 ריב' במשחק נגד אוניברסיטת ג'ורג'יה, אחר כך קלע שיא קריירה של 26 נק' בניצחון בהארכה על אוניברסיטת וירג'יניה המערבית. 

הודח עם הקבוצה במשחק לפני הפיינל פור על ידי UCLA, בה כיכבו קווין לאב, דארן קוליסון וראסל וסטברוק. 

החל את הקריירה האירופאית שלו בעונת 2008/09 בקבוצת פו אורטז מהליגה הצרפתית. דאנקן סבל מפציעה והחמיץ חלק גדול מהעונה, אך חזר לקראת סיומה וירד ליגה עם הקבוצה.

בעונה שלאחר מכן עבר לקבוצת לייז' באסקט מהליגה הבלגית (שיחק עם אדריאן בנקס), בה רשם ממוצעים של 10.9 נקודות ו-4.6 ריבאונדים למשחק. הקבוצה סיימה במקום הראשון בעונה הרגילה והגיעה לגמר הפלייאוף, בו הפסידה את האליפות לקבוצת ספירו שרלרואה. 

בחודש אוגוסט 2010 חתם בקבוצת מכבי אשדוד, בה הגיע לממוצעים של 16.3 נקודות ו-7.4 ריבאונדים למשחק בעונתו הראשונה בקבוצה.
בעונתו השנייה של במכבי אשדוד העמיד ממוצעים של 17.4 נקודות, 8.6 ריבאונדים ו2.6 איבודים למשחק.

לקראת עונת 2012/2013 חתם דאנקן בהפועל ירושלים, וב-2014, חתם בברוז במברג.

דאנקן במדי אשדוד 2010
בקיץ 2015 חתם שוב בהפועל ירושלים ל-2 עונות.

בקיץ 2016 שוחרר מהפועל וחתם באולין אדירנה מהליגה הטורקית השנייה בכדורסל, הוא עזר למועדון לעלות לליגת העל הטורקית בכדורסל בתום עונת 2016/2017. בעונת 2017/2018 עזר למועדון לסיים את העונה הסדירה במקום השביעי שמוביל לליגת האלופות בכדורסל ולפלייאוף בו נכנעו לטופאש בורסה.

קישורים חיצוניים
----------------

ויקישיתוף מדיה וקבצים בנושא **ג'וש דאנקן** בוויקישיתוף

* פרופיל, באתר Sports-Reference
* פרופיל, באתר eurobasket
* פרופיל, באתר היורוליג

הערות שוליים
------------

1. ↑  ג'וש דאנקן חתם בבאמברג הגרמנית, באתר וואלה!‏, 27 ביוני 2014
2. ↑  ורד כהן‏, ג'וש דאנקן חתם בהפועל ירושלים: "שמח מאוד, התגעגעתי", באתר וואלה!‏, 7 ביולי 2015.